কম্পিউটার বিজ্ঞানের ইতিহাস
পৃথিবীর প্রথম প্রোগ্রাম-চালিত কম্পিউটার ছিল জেড থ্রি যা ১৯৪১ সালে কোনরাড যুসে তৈরী করেন। ১৯৯৮ সালে অধ্যাপক রাউল রোহাস প্রমান করেন যে এই নীতিগতভাবে যন্ত্রটি ট্যুরিং কম্প্লিট।. এরপর কোনরাড যুসে এস২ নামক গণনাকারী যন্ত্র যা প্রথম (প্রসেস কন্ট্রোল যন্ত্র ও বিশ্বের প্রথম কম্পিউটার ব্যবসার প্রতিষ্ঠা করেন যা বিশ্বের প্রথম বানিজ্যিক উদ্দেশ্যে উৎপাদিত কম্পিউটার জেড ফোর তৈরী করে। এছাড়াও তিনি প্রথম হাই-লেভেল প্রোগ্রামিং ভাষা প্লানক্যালকুল্ তৈরি করেছিলেন।
মেইনফ্রেম কম্পিউটার
এই নামটি এসেছে আসলে বড় ধরনের দেরাজ বা তাকযুক্ত আলমারির গঠন/আকৃতি থেকে যেগুলো কম্পিউটারের কেন্দ্রীয় প্রক্রিয়াকরণ ইউনিট এবং প্রধান মেমোরি রাখার জন্য ব্যবহার করা হত। পরবর্তীতে এই নামটি ব্যবহার করা হয় কম ক্ষমতাসম্পন্ন কম্পিউটার থেকে বানিজ্যিক উচ্চ ক্ষমতার কম্পিউটারকে আলাদা করতে। বেশিরভাগ বড় ধরনের কম্পিউটার সিস্টেমের নকশা করা হয়েছিল ১৯৬০ দশকে এবং তারপর স্বাভাবিকভাবে বিকশিত হতে থাকে।